Source: http://oikonomiki-ath.gr/%CE%BF%CE%B9-%CE%BD%CE%AD%CE%B5%CF%82-%CE%BF%CE%B4%CE%B7%CE%B3%CE%AF%CE%B5%CF%82-%CE%BA%CE%B1%CE%B9-%CE%BF%CE%B9-%CF%80%CF%81%CE%BF%CE%B8%CE%B5%CF%83%CE%BC%CE%AF%CE%B5%CF%82-%CE%B3%CE%B9%CE%B1-%CF%84/
Timestamp: 2018-09-22 01:45:58+00:00
Document Index: 28743571

Matched Legal Cases: ['ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Οι νέες οδηγίες και οι προθεσμίες για την υποβολή των εντύπων ΣΕΠΕ-ΟΑΕΔ στο ΕΡΓΑΝΗ - ΟΙΚΟΝΟΜΙΚΗ ΑΘΗΝΩΝ
Ποια είναι τα αφορολόγητα ποσά για την απόκτηση πρώτης κατοικίας με κληρονομιά ή γονική παροχή;
Θέμα: Όροι και προϋποθέσεις ηλεκτρονικής υποβολής εντύπων αρμοδιότητας ΣΕΠΕ και ΟΑΕΔ σύμφωνα με την υπ’ αριθ. οικ. 32143/Δ1.11288/2018 απόφαση της Υπουργού Εργασίας, Κοινωνικής Ασφάλισης και Κοινωνικής Αλληλεγγύης (Β’ 2401)
Με την υπ’ αριθ. οικ. 32143/Δ1.11288/2018 απόφαση της Υπουργού Εργασίας, Κοινωνικής Ασφάλισης και Κοινωνικής Αλληλεγγύης (Β’ 2401)1επανακαθορίζονται οι όροι ηλεκτρονικής υποβολής εντύπων αρμοδιότητας Σώματος Επιθεώρησης Εργασίας (ΣΕΠΕ) και Οργανισμού Απασχολήσεως Εργατικού Δυναμικού (ΟΑΕΔ). Ειδικότερα:
Άρθρο 1: Υποβολή στο Πληροφοριακό Σύστημα ΕΡΓΑΝΗ εντύπων αρμοδιότητας ΣΕΠΕ και ΟΑΕΔ
Μετά την ολοκλήρωση της υποβολής του ενοποιημένου Ε3 στο ΠΣ ΕΡΓΑΝΗ, ο εξωτερικός χρήστης μεταβαίνει στο πεδίο «Καταστάσεις Προσωπικού» επιλέγοντας «Εκτύπωση Συμπληρωματικού Πρόσληψης από Ενιαίο Έντυπο Αναγγελίας Πρόσληψης». Μετά τη συμπλήρωση της ημερομηνίας υποβολής του εντύπου/εντύπων Ε3 (όταν έχουν πραγματοποιηθεί περισσότερες από μία προσλήψεις) στα «Κριτήρια αναζήτησης αναγγελιών» και την επιλογή «Αναζήτηση», εμφανίζονται στην οθόνη οι σχετικές καταχωρίσεις και πεδίο επιλογής «Εκτύπωση Συμπληρωματικού Πρόσληψης».
Τα έντυπα Ε4 «Πίνακας προσωπικού», (νέο) Ε8 «Αναγγελία υπερεργασίας ή νόμιμης υπερωριακής απασχόλησης», Ε9 «Σύμβαση εργασίας μερικής απασχόλησης ή/και εκ περιτροπής εργασίας», Ε10 «Επιχειρησιακή Συλλογική Σύμβαση Εργασίας ή όμοια Διαιτητική Απόφαση» και Ε11 «Γνωστοποίηση στοιχείων ετήσιας κανονικής άδειας» είναι έντυπα αρμοδιότητας ΣΕΠΕ.
Τα έντυπα Ε5 «Αναγγελία οικειοθελούς αποχώρησης μισθωτού», Ε6 «Καταγγελία σύμβασης εργασίας αορίστου χρόνου (με ή χωρίς προειδοποίηση)» και Ε7 «Βεβαίωση –
Δήλωση εργοδότη για συμβάσεις ορισμένου χρόνου ή έργου» είναι έντυπα αρμοδιότητας ΟΑΕΔ.
Τα έντυπα επισυνάπτονται στην απόφαση και συμπληρώνονται κατά την ηλεκτρονική υποβολή.
2.10: Σε εξαιρετικές περιπτώσεις, κατόπιν αιτιολογημένης εισήγησης της ομάδας κεντρικής διαχείρισης του άρθ. 8, ο Ειδικός Γραμματέας του ΣΕΠΕ ή/και ο Διοικητής του ΟΑΕΔ μπορούν να εγκρίνουν, κατά περίπτωση, την άμεση προσαρμογή της ηλεκτρονικής φόρμας των εντύπων στις λειτουργικές απαιτήσεις των χρηστών του ΠΣ ΕΡΓΑΝΗ.
Ακολουθούν τα τέσσερα (4) ειδικά έντυπα που υποβάλλονται από τους υπόχρεους:
Ε3.3 «Αναγγελία έναρξης / μεταβολών πρακτικής άσκησης σε εργοδότη ωφελουμένου από συγχρηματοδοτούμενα ή χρηματοδοτούμενα από εθνικούς πόρους προγράμματα απασχόλησης συνδυαζόμενα με κατάρτιση», έντυπο αρμοδιότητας της Ειδικής Υπηρεσίας «Επιτελική Δομή ΕΣΠΑ Υπουργείου Εργασίας, Κοινωνικής Ασφάλισης και Κοινωνικής Αλληλεγγύης, Τομέας Απασχόλησης και Κοινωνικής Οικονομίας» (ΕΔ ΕΣΠΑ ΥΠΕΚΑΑ ΑπΚΟ).
Η υποχρέωση υποβολής των εντύπων Ε3.2 και Ε3.3 αφορά συγκεκριμένα προγράμματα απασχόλησης (συγχρηματοδοτούμενα ή χρηματοδοτούμενα από εθνικούς πόρους) συνδυαζόμενα με κατάρτιση και όχι λοιπές περιπτώσεις πρακτικής άσκησης (πχ σπουδαστών ή φοιτητών).
3.5: Βλ. ανωτέρω παρ. 2.10.
4.4: Αφού ολοκληρωθεί η υποβολή του εντύπου στο σύστημα εκτυπώνεται αντίγραφο αυτού, αποδίδεται και αποτυπώνεται επί του εντύπου, αριθμός πρωτοκόλλου και ημερομηνία. Το αντίγραφο αποτελεί για τον εργοδότη και τον κατά περίπτωση υπόχρεο αποδεικτικό υποβολής το οποίο χρησιμοποιείται νομίμως.
4.5: Τονίζεται ιδιαίτερα, ότι υπόχρεος προς υποβολή του Ε3.2 είναι ο πάροχος κατάρτισης.
4.8: Στη φόρμα υποβολής των Ε3 και Ε4 υπάρχει πλέον (νέο) υποχρεωτικό πεδίο που αφορά τον αριθμό άδειας άσκησης επαγγελματικής δραστηριότητας για ειδικότητες συναφείς με: α) συντήρηση, επισκευή και λειτουργία ηλεκτρολογικών εγκαταστάσεων, β) χειρισμό μηχανημάτων τεχνικών έργων, γ) εκτέλεση, συντήρηση, επισκευή και επιτήρηση της λειτουργίας μηχανολογικών εγκαταστάσεων σε βιομηχανίες και άλλες μονάδες, δ) χειρισμό και την επιτήρηση ατμολεβήτων και ε) εκτέλεση τεχνικού έργου και παροχή τεχνικής υπηρεσίας για εργασίες ηλεκτροσυγκόλλησης και οξυγονοκόλλησης. 4.9: Όταν η επιχείρηση ή εκμετάλλευση αλλάζει νόμιμο εκπρόσωπο, δεν απαιτείται η υποβολή συμπληρωματικού Ε4. Ωστόσο η υποχρέωση δήλωσης αλλαγής νομίμου εκπροσώπου εξακολουθεί να υφίσταται ενώπιον των Υπηρεσιών του ΕΦΚΑ σύμφωνα με τις σχετικές διατάξεις.
4.19: Όταν το (νέο) Ε8 υποβάλλεται με αποστολή μηνύματος, μέσω κινητού τηλεφώνου, ο αριθμός πρωτοκόλλου και η ημερομηνία υποβολής (τα οποία αποτελούν για τον εργοδότη αποδεικτικό υποβολής) αποστέλλονται επίσης με μήνυμα. Σε περίπτωση ανεπιτυχούς υποβολής, ο χρήστης λαμβάνει σχετικό μήνυμα. Το (νέο) Ε8 θα μπορεί να υποβάλλεται μέσω κινητού τηλεφώνου από 1/7/2018 (βλ. παρακάτω 13.4). 4.20:
Για την ολοκλήρωση της υποβολής του Ε9 συνυποβάλλονται υποχρεωτικά, αφού πρώτα σαρωθούν και αποθηκευτούν σε αρχείο μορφής .pdf, τα έγγραφα: α) των ατομικών συμβάσεων μερικής ή εκ περιτροπής απασχόλησης ή β) της απόφασης του εργοδότη για μονομερή επιβολή συστήματος εκ περιτροπής εργασίας στο προσωπικό του αφού προηγουμένως έχουν τεθεί οι απαιτούμενες ιδιόχειρες υπογραφές.
4.21: Με το Ε10 υποβάλλονται μόνο οι Επιχειρησιακές Συλλογικές Συμβάσεις Εργασίας ή όμοιες Διαιτητικές Αποφάσεις που συνάπτονται μεταξύ των εκπροσώπων του εργοδότη και των αρμόδιων συνδικαλιστικών φορέων/εκπροσώπων των εργαζομένων (και όχι ατομικές συμβάσεις εργασίας) αφού προηγουμένως έχουν τεθεί ιδιοχείρως όλες οι απαραίτητες υπογραφές και τυχόν παραρτήματα ή/και πίνακες αυτών.
Επειδή υπάρχει περιορισμός στο μέγεθος των αρχείων, συστήνεται η ανάλυση του σαρωτή να ρυθμίζεται στα 150dpi έως 200dpi και η σάρωση να μην είναι έγχρωμη.
4.23: Στο Ε11 καταχωρούνται, σύμφωνα με την περίπτ. 3β της παρ. 2 της υποπαρ. IA.5. του ν. 4254/2014 (Α’85) τον Ιανουάριο (1/1 έως 31/1) κάθε έτους, τα στοιχεία των εργαζομένων που έλαβαν την ετήσια άδεια και το επίδομα αδείας κατά το προηγούμενο ημερολογιακό έτος και έχουν καταχωρισθεί στο ειδικό Βιβλίο Αδειών. Ως εκ τούτου στο έντυπο Ε11 γνωστοποιούνται μόνο τα ζητηθέντα στοιχεία από τις σχετικές καταχωρήσεις σύμφωνα με τις ισχύουσες νομοθετικές ρυθμίσεις για τη χορηγηθείσα άδεια και το επίδομα αδείας (Α.Ν. 539/45 ως ισχύει) στο βιβλίο αδειών, οι οποίες και μεταφέρονται στο ως άνω έντυπο.
4.26: Ομοίως, δεν είναι δυνατή η συμπλήρωση πεδίων που αφορούν αναλογία μισθού ή ημερομισθίου μερικής απασχόλησης ή εκ περιτροπής εργασίας, υπολειπομένου από την αντίστοιχη αναλογία μισθού ή ημερομισθίου βάσει του νομοθετημένου κατώτατου μισθού ή ημερομισθίου.
Ειδικότερα, ο εργοδότης δεν μπορεί να εισάγει στο ΠΣ ΕΡΓΑΝΗ μεικτές αποδοχές υπολειπόμενες των αποδοχών που προκύπτουν βάσει του τύπου της περίπτ. δ’ της υπ’ αριθ. πρωτ. 41815/Δ.10.199/16.9.2016 εγκυκλίου.
Το ύψος του συμφωνηθέντος ημερομισθίου και το γεγονός της καταβολής κυμαινόμενων ανά μήνα αποδοχών μπορεί, προαιρετικά, να καταγράφεται στο πεδίο παρατηρήσεων του Ε4. Στο ίδιο πεδίο μπορεί να καταγράφεται και κάθε άλλη χρήσιμη διευκρίνιση που αφορά τις αποδοχές, τον εργαζόμενο, την εργασιακή σχέση, κτλ.
4.30: Ειδικά τα Ε3, Ε4, Ε5, Ε6, Ε7, Ε8, Ε9 και Ε11 μπορούν να υποβάλλονται με ομαδικό τρόπο καταχώρισης και εξατομικευμένο τρόπο υποβολής για κάθε έντυπο. Καταχωρείται το σύνολο των στοιχείων του εντύπου. Υπάρχει η δυνατότητα να καταχωρούνται στο ΠΣ ΕΡΓΑΝΗ περισσότερα έντυπα με ένα μόνο αρχείο σε μορφή .xml. Η καταχώριση των στοιχείων του αρχείου σε μορφή .xml πραγματοποιείται στη διαδρομή Βοηθητικά → Ομαδικές υποβολές → Εισαγωγή από αρχείο.
Όταν το αρχείο σε μορφή .xml παράγεται από λογισμικό τρίτων, οι χρήστες – στην αρχική οθόνη – μπορούν να «κατεβάζουν» το σχήμα (*.xsd) του αρχείου για τα Ε3, E4, Ε5, Ε6, Ε7, Ε8, Ε9 και Ε11.
5.3-5.5: Το E3.1 υποβάλλεται υποχρεωτικά το αργότερο την ίδια ημέρα της έναρξης απασχόλησης του ωφελουμένου σε προγράμματα κοινωφελούς χαρακτήρα και πάντως πριν από την έναρξη του προγράμματος. Στην περίπτωση διακοπής του προγράμματος κοινωφελούς χαρακτήρα του ωφελουμένου πριν τη λήξη αυτού για οποιονδήποτε λόγο, ο επιβλέπων φορέας αναγγέλλει τη διακοπή εντός τεσσάρων (4) εργασίμων ημερών από τότε που αυτή έλαβε χώρα. Σε περίπτωση αιτιολογημένης επιμήκυνσης του προγράμματος κοινωφελούς χαρακτήρα, ο επιβλέπων φορέας αναγγέλλει την επιμήκυνση τέσσερις (4) εργάσιμες ημέρες πριν από τη λήξη του προγράμματος.
5.6: Σε περίπτωση αλλαγής εργοδότη για την πρακτική άσκηση του ωφελούμενου, ο πάροχος κατάρτισης συμπληρώνει το Ε3.2 με τα στοιχεία αλλαγής εργοδότη το αργότερο τέσσερις (4) εργάσιμες ημέρες πριν από την επέλευση της μεταβολής.
5.7: Σε περίπτωση πρόωρης διακοπής του προγράμματος θεωρητικής κατάρτισης, ο πάροχος κατάρτισης συμπληρώνει το Ε3.2 με τα στοιχεία της διακοπής τέσσερις (4) εργάσιμες ημέρες από τη διακοπή.
5.8: Τα Ε3.2 και Ε3.3 υποβάλλονται το αργότερο τέσσερις (4) εργάσιμες ημέρες πριν από την έναρξη της θεωρητικής κατάρτισης ή πρακτικής άσκησης του ωφελουμένου.
5.9: Σε περίπτωση μεταφοράς ωφελουμένου σε άλλο παράρτημα της επιχείρησης, ο εργοδότης υποβάλλει το Ε3.3 με τα στοιχεία παραρτήματος εργοδότη το αργότερο τέσσερις (4) εργάσιμες ημέρες πριν από τη μεταφορά.
5.10-5.11: Σε περίπτωση διακοπής ή λήξης πρακτικής άσκησης ωφελουμένου, ο εργοδότης αναγγέλλει τη διακοπή ή τη λήξη της το αργότερο τέσσερις (4) εργάσιμες ημέρες από το αντίστοιχο γεγονός. Σε περίπτωση τροποποίησης ωραρίου ή οργάνωσης χρόνου πρακτικής άσκησης ωφελουμένου, ο εργοδότης υποβάλλει ηλεκτρονικά το Ε3.3 με τα μεταβληθέντα στοιχεία το αργότερο έως και την ίδια ημέρα τροποποίησης και σε κάθε περίπτωση πριν από την ανάληψη υπηρεσίας από τον ωφελούμενο.
5.12-5.13: Το E3.4 υποβάλλεται το αργότερο πριν από την έναρξη της μαθητείας. Σε περίπτωση διακοπής ή λήξης της μαθητείας, ο εργοδότης υποβάλλει το Ε3.4 το αργότερο τέσσερις (4) εργάσιμες ημέρες από τη διακοπή ή τη λήξη.
5.17 Σε περίπτωση μεταβολής των αποδοχών σε μόνιμη βάση, ο εργοδότης υποβάλλει το Ε4 συμπληρωμένο μόνο ως προς τα στοιχεία της μεταβολής των αποδοχών εντός δεκαπέντε (15) ημερών από τη μεταβολή. Αφορά τις μεταβολές των αποδοχών σε μόνιμη βάση (πχ αλλαγή μισθολογικού κλιμακίου) και όχι περιπτώσεις όπως λχ περικοπή αποδοχών λόγω συμμετοχής σε απεργία ή λόγω αδικαιολόγητης απουσίας.
5.18 Τα Ε5, Ε6 και Ε7 υποβάλλονται εντός τεσσάρων (4) εργασίμων ημερών από το αντίστοιχο γεγονός. Ειδικότερα:
Το Ε5 υποβάλλεται εντός τεσσάρων (4) εργασίμων ημερών από την ημερομηνία της οικειοθελούς αποχώρησης. Όταν η εξώδικη δήλωση επιδίδεται, η αναγγελία γίνεται την επόμενη από την επίδοση εργάσιμη ημέρα. Στην περίπτωση της επίδοσης η προθεσμία δεν αυξάνεται αλλά παραμένει συνολικά τέσσερις (4) εργάσιμες ημέρες.
Το Ε6, με και χωρίς προειδοποίηση, υποβάλλεται εντός τεσσάρων (4) εργασίμων ημερών από την κοινοποίηση της καταγγελίας στον απολυόμενο.
Το Ε7 υποβάλλεται εντός τεσσάρων (4) εργασίμων ημερών από τη λύση σύμβασης ορισμένου χρόνου.
5.23 Όταν, λόγω τεχνικών προβλημάτων ή ανωτέρας βίας, διαπιστώνεται δυσλειτουργία του ΠΣ ΕΡΓΑΝΗ, το ΣΕΠΕ και ο ΟΑΕΔ εκδίδουν οδηγίες προς τις περιφερειακές υπηρεσίες οι οποίες καθορίζουν, κατά περίπτωση, προθεσμίες υποβολής των εντύπων του άρθ. 2 και 3 της απόφασης, με προσέλευση στην αρμόδια υπηρεσία, γνωστοποιώντας ταυτόχρονα, μέσω διαδικτύου, την ορισθείσα προθεσμία της ανωτέρω υποβολής.
Οι σχετικές ανακοινώσεις αναρτώνται στην αρχική σελίδα του ιστοτόπου του ΠΣ Εργάνη και στις ιστοσελίδες του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης (ΥΠΕΚΑΑ) και του ΟΑΕΔ.
Άρθρο 6: Καταγραφή ώρας έναρξης ελέγχου
Αφορά τη δυνατότητα που έχουν τα ελεγκτικά όργανα του ΣΕΠΕ, του ΟΑΕΔ και του ΕΦΚΑ να δηλώνουν την ώρα έναρξης του ελέγχου λαμβάνοντας αριθμό πρωτοκόλλου και ημερομηνία για τη δήλωση αυτή. Οι δηλώσεις αυτές είναι εμφανείς και στους ελεγχόμενους εργοδότες.
Άρθρο 7: Πρόσβαση και διαχείριση
Καθορίζονται τα δικαιώματα πρόσβασης υπηρεσιών του ΥΠΕΚΑΑ σε υποβληθέντα έντυπα και δεδομένα υποβολών, σύμφωνα με τη διαβάθμισή τους σε ομάδες και ρόλους χρηστών. Επίσης, καθορίζεται η πρόσβαση λοιπών υπηρεσιών (ΕΦΚΑ και εκτός ΥΠΕΚΑΑ) σε υποβληθέντα έντυπα και δεδομένα υποβολών εφαρμόζοντας το Πλαίσιο Υπηρεσιών Ηλεκτρονικής Διακυβέρνησης, όπως εκάστοτε ισχύει
Άρθρο 9: Υποστήριξη του ΠΣ ΕΡΓΑΝΗ
Προβλέπεται (όπως και στην προηγούμενη απόφαση) η συγκρότηση Ομάδας Κεντρικής Διαχείρισης του ΠΣ ΕΡΓΑΝΗ αποτελούμενη από υπαλλήλους της Κεντρικής Υπηρεσίας του ΥΠΕΚΑΑ, του ΣΕΠΕ, του ΟΑΕΔ και του ΕΦΚΑ. Έργο της ομάδας είναι η διαχείριση και παρακολούθηση της ορθής λειτουργίας του ΠΣ τόσο σε επιχειρησιακό όσο και σε τεχνικό επίπεδο.
Προβλέπονται επίσης οι ομάδες υποστήριξης του ΠΣ ΕΡΓΑΝΗ που συγκροτούνται στην Κεντρική Υπηρεσία του ΥΠΕΚΑΑ καθώς και στο ΣΕΠΕ και στον ΟΑΕΔ.
Προκειμένου να επιτευχθεί στοχευμένη και αποτελεσματική καταπολέμηση της παραβατικότητας στην αγορά εργασίας καθώς και καλύτερος συντονισμός μεταξύ των εμπλεκόμενων φορέων/υπηρεσιών, το ΠΣ ΕΡΓΑΝΗ διαλειτουργεί με χρήση τεχνολογιών πληροφορικής και επικοινωνιών (ΤΠΕ) με άλλα συστήματα του δημόσιου και ευρύτερου δημόσιου τομέα.
ν) τα στοιχεία προσλήψεων και απολύσεων ανά ημέρα του τρέχοντος μήνα, ανά κωδικό αριθμό οικονομικής δραστηριότητας με τα πέντε (5) υψηλότερα και τα πέντε (5) χαμηλότερα ισοζύγια,
i) στατιστική αποτύπωση του συνόλου των επιχειρήσεων και των εργαζομένων – μισθωτών με σχέση εργασίας ιδιωτικού δικαίου, σε όλη την επικράτεια,
Ηλεκτρονική υποβολή των εντύπων του αρθ. 3 της απόφασης είναι δυνατή και μετά την παρέλευση των προβλεπόμενων προθεσμιών.
13.1 Οι υπηρεσίες συνεχίζουν να παραλαμβάνουν χειρόγραφα μόνο για εργοδότες οι οποίοι δεν έχουν πρόσβαση στο ΠΣ ΕΡΓΑΝΗ διότι α) έχουν απογραφεί στον ΕΦΚΑ χωρίς Αριθμό Φορολογικού Μητρώου (ΑΦΜ) (πχ διαχειριστές πολυκατοικιών) ή β) που διαθέτουν μόνο Αριθμό Μητρώου Οικοδομοτεχνικού Έργου (ΑΜΟΕ).
13.2 Στις ανωτέρω δύο περιπτώσεις, τα έντυπα του άρθ. 2 κατατίθενται με προσέλευση στην αρμόδια υπηρεσία του ΣΕΠΕ ή/και του ΟΑΕΔ, ισχυουσών των προθεσμιών και της διαδικασίας που αφορούν τη χειρόγραφη υποβολή.
Οι αρμόδιες υπηρεσίες ελέγχουν εάν οι εργοδότες έχουν δυνατότητα πρόσβασης στο ΠΣ ΕΡΓΑΝΗ.
13.4-13.5 Το (νέο) Ε8 μπορεί να υποβάλλεται και μέσω κινητού τηλεφώνου (προαιρετικά) από 1/7/2018 ενώ η υποχρεωτική του υποβολή ξεκινά από 1/9/2018 (βλ. ανωτέρω παρ. 4.18-4.19).
α) να τηρούν τη διαδικασία που ίσχυε μέχρι την έκδοση της απόφασης, δηλ. να καταχωρούν τη νόμιμη υπερωριακή απασχόληση, πριν την έναρξη πραγματοποίησής της, στο ειδικό βιβλίο υπερωριών (άρθρο 80 του ν. 4144/2013), χωρίς να απαιτείται η καταχώριση στο ΠΣ ΕΡΓΑΝΗ των ωρών υπερεργασίας. Επισημαίνεται ότι οι εργοδότες οφείλουν, για τις ώρες υπερωριακής απασχόλησης που θα πραγματοποιηθούν τους μήνες Ιούλιο και Αύγουστο 2018, να υποβάλουν το Ε8 «Γνωστοποίηση πραγματοποιηθείσας υπερωριακής απασχόλησης» [όπως περιλαμβάνεται στο παράρτημα της υπ’ αριθ. 5072/6/25.2.2013 απόφασης (Β’ 449)2] μέχρι 15/8/2018 για τις υπερωρίες του Ιουλίου και μέχρι 15/9/2018 για τις υπερωρίες του Αυγούστου ή
13.6-13.7 Προβλέπεται ρητώς ότι οι φορείς που αναφέρονται στο «Μητρώο Δημοσίων Φορέων της Ελληνικής Διοίκησης» του Υπουργείου Διοικητικής Ανασυγκρότησης δεν υποβάλλουν Ε8 και Ε11 για το απασχολούμενο με εξαρτημένη σχέση εργασίας ιδιωτικού δικαίου προσωπικό τους.
14.1 Η έναρξη της απόφασης ισχύει από τη δημοσίευσή της εκτός από τις περιπτώσεις εκείνες στις οποίες έχει ορισθεί διαφορετικά.
14.2 Από τη δημοσίευση της απόφασης καταργείται η υπ’ αριθ. 5072/6/25.2.2013 απόφαση του Υπουργού Εργασίας, Κοινωνικής Ασφάλισης και Πρόνοιας με τίτλο «Επανακαθορισμός των όρων και προϋποθέσεων ηλεκτρονικής υποβολής εντύπων αρμοδιότητας Σώματος Επιθεώρησης Εργασίας (ΣΕΠΕ) και Οργανισμού Απασχολήσεως Εργατικού Δυναμικού (ΟΑΕΔ), σύμφωνα με τις Υποπαραγράφους ΙΑ. 10, 11, 12, 13 και 14 του άρθρου πρώτου του νόμου 4093/2012» (Β’ 449), η οποία είχε τροποποιηθεί και συμπληρωθεί με τις υπ’ αριθ. 28153/126/28.8.2013 (2163 Β’) και 29502/85/01-09-2014 (Β’2390) και 49327/10702/22.12.2014 (Β’ 3456) αποφάσεις του Υπουργού Εργασίας, Κοινωνικής Ασφάλισης και Πρόνοιας, με την επιφύλαξη της παρ. 13.5 εδ. α’ του άρθ. 13 (σχετικά με το Ε8 όπως ίσχυε πριν από την έκδοση της παρούσας απόφασης).
Έως τα μεσάνυχτα της Παρασκευής οι αιτήσεις Α21 – Στις 25-27 Σεπτεμβρίου η τέταρτη δόση του επιδόματος παιδιού
Copyright 2018 | ΟΙΚΟΝΟΜΙΚΗ ΑΘΗΝΩΝ | All Rights Reserved. Created by